|  |
| --- |
| **Tilsynsrapport** |
| **Institution**: Kirsebærgården |
| **Dato**: 17.09.21 **Tilsynsførendes navn**: Heidi Sandberg **Uanmeldt besøg**   |
| **Vagtplan**: ok **Straffe-og børneattester**: ok  **Børnelister**: ok |
| **Blåbærstuen**. Antal børn i alt 14 / i dag: 9. Antal voksne i alt: 4 i dag: 4 hvoraf 2 er uddannet **Solbærstuen**. Antal voksne i alt 16 / i dag: 11. Antal voksne i alt: 4 i dag: 4 hvoraf 2 er uddannet **Brombærstuen**. Antal børn i alt 30/i dag 25. Antal voksne i alt: 5 i dag: 5 hvoraf 3 er uddannet**Jordbærstuen**. Antal børn i alt 30/i dag 21. Antal voksne i alt: 5 i dag: 4 hvoraf 2 er uddannet**Hindbærstuen.** Antal børn i alt 16/i dag 8Antal voksne i alt: 4 i dag: 4 hvoraf 2 er uddannet**Hyldebærstuen.** *Er endnu ikke startet op*  |

**Aktuelt:**

Dagens tilsyn er uanmeldt og foregår hen over formiddagen. Der observeres på hhv. terrassen og på vuggestuens legeplads.

Tilsynet afsluttes med en kortere samtale med PL, der overværes af en pædagog studerende.

Under dagens besøg, møder den tilsynsførende Bjarne, der viser de to nye stuer (Hindbær + Hyldebærstuen) frem. Der er nået meget i sommerens løb og stuerne fremstår flotte og færdiggjorte.

Der er givet en dispensation til at starte den ene familiestue op (Hindbærstuen) med 16 børnehavebørn.

Så snart ibrugtagningstilladelsen er gået igennem, vil begge familiestuer blive fyldt op med børn og personale. Det burde gå i orden hen over efteråret 2021.

**Dagens aktiviteter:**

Både i børnehaven og i vuggestuen leges der udenfor på legepladsen(haven)/på terrassen.

Der foregår forberedelse til Kirsebærgårdens Mikaelsfest, flere medarbejdere fabrikerer Mikaelssværd sammen med børnene, børnene hjælper til og snitter og sliber.

**Tilsynets observationer og dialog om praksis.**

Dagens observationer er beskrevet som én lang observation, hvorefter der gives en status under de tre punkter (*1. Sociale relationer— positiv voksenkontakt hver dag. 2. Inklusion og fællesskab*

*— børne- og ungefællesskaber til alle. 3. Sprogindsatsen— muligheder gennem sprog*).

Da besøget er uanmeldt, er der ikke lagt op til en længere samtale omkring tilsynets observationer.

Tilsynet observerer leg oppe på terrassen, her er den ene børnehavestue oppe, samt den nyopstartede familiestue.

Terrassen er som noget nyt blevet opdelt af et lavt stakit, med en åbning i.

Dette giver mulighed for en opdeling af stuerne, men samtidig er det muligt for alle, at gå nemt igennem.

Alle børn virker til at være optagede af leg, enten med en eller flere venner.

Fem børn leger sammen inde i en pilehytte.

Det ene barn siger højt til de andre børn: ”*Lig jer ned*”

Børnene sætter sig alle på knæ inde i hytten.

Et af børnene siger: ”*jeg er storesøsteren*”

”*Jeg er baby*” svarer et andet barn.

Et tredje barn siger til sine venner: *Du bestemmer ikke over mig*”.

Barnet der sagde *lig jer ned* til alle sammen, siger nu: ”*Nåå, kan du huske, du blev moren, ligesom mig*”

Børnene når til enighed om deres roller i legen, de griner og fjoller.

Der er flere gange gået en voksen forbi hytten, den voksne kunne høre de høje stemmer, og kiggede til børnene to gange.

Et andet sted på terrassen, leger tre børn med brædder. De bygger et hus og er optagede af en leg med en vandkande inde i deres hus.

Et barn vander ned i en spand der står ind imellem brædderne.

Et andet barn siger: *Hvorfor vander du så meget*”?

Barnet med vandkanden svarer ikke og er fortsat optaget af at vande.

Barnet der spurgte, løber nu hen til en voksen og siger: ”*uhh, der er et spøgelse under der*” og peger hen på huset af brædder.

”*Uha”* siger den voksne og griner.

Børnene fortsætter deres leg, mens de engang i mellem går fra og til i legen.

Børnene og de voksne fra den nye Hindbær stue kommer nu ud på terrassen på en lang række.

De går alle hen til frugttræerne og plukker frugt sammen med de voksne. Frugten bliver lagt på et bord.

Børnene fordeler sig herefter ud og begynder at lege.

En voksen fra Hindbærstuen sætter sig på en stol og stiller en kurv frem med pinde.

Fire børn sætter sig i en rundkreds foran kurven.

Den voksne spørger: ”*Vil i være med til at slibe*”?

Det vil børnene gerne. De får hver en pind og sandpapir, børnene koncentrerer sig om sliberiet.

Den voksne synger en sang, mens hun sliber.

Et barn kalder på den voksne, barnet sidder på et gelænder ved et legehus, tæt hvor den voksne sidder med de andre fire børn.

Barnet siger: ”*Se mig*”

Den voksne: ”*Er du ude og ridde*”?

Barnet: ”*Ja det er jeg*”

Barnet smiler og viser nu sin kunnen til en ven der står i nærheden.

Den tilsynsførende går ned på vuggestuens legeplads.

Børnene er i gang med leg.

De fleste voksne samles i den ene ende af legepladsen og synger/siger nogle vers.

Et personale fortæller tilsynet, at de nystartede børn er ved at falde til i vuggestuen, efter ferie og opstart.

Ved et kig rundt på hele legepladsen observeres glade og veltilpasse børn.

De børn der har behov for en hjælpende hånd eller trøst, får dette fra en voksen.

En voksen står henne ved legehuset og sandkassen.

Et barn gemmer sig i legehuset.

Den voksne snakker med barnet og laver sjov/fjoller med barnet.

Efter lidt tid synger de voksne en sang og alle begynder at rydde op.

Alle går ind i de to separate garderober.

Tilsynet går med den ene stue.

De voksne synger ”*Se hvad jeg kan*” mens de hjælper børnene med at tage overtøjet af.

De største børn tager selv sko og jakke af.

Der virker til at være en rolig stemning i garderoben og der er en tydelig opgavefordeling, således at den ene voksne går på badeværelset med børn der har behov for en ren ble, mens de andre hjælper børnene færdigt i garderoben. De store der selv kan, går ud på badeværelset, for at vaske hænder.

Da de er ved at være færdige, går en voksen i køkkenet for at hente madvognen.

Den tilsynsførende afslutter dagens tilsyn i personalestuen, med en kort samtale med PL.

PL informerer tilsynet om de nye familiestuer, ansættelse af nye medarbejdere, samt at ledelsen afventer den nye ibrugtagningstilladelse.

**1. Sociale relationer**

**— positiv voksenkontakt hver dag**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne:

1. Er det pædagogiske personale imødekommende og lydhør overfor børnene?

2. Taler personalet med børnene om deres oplevelser og ideer, bærer samværet præg af interesse for børnene?

3. Er det pædagogiske personale til rådighed og tilbyder sin hjælp, når barnet er usikkert, bange eller ked af det?

4. Er personalets sprog og handling tilpasset barnets udtryk, og viser personalets handling overfor barnet, at barnets perspektiv er forstået?

5. Er personalets engagement og opmærksomhed rettet mod børnene snarere end mod kollegaerne?

**Status**

Ny indsats:

Tilpas indsats:

Vedligeholdt indsats: Tilsynet oplever en imødekommende og tilgængelig personalegruppe. Børnene har alle mulighed for trøst, hjælp og guidning, når behovet opstår.

Personalet er fint fordelt rundt på terrassen og legepladsen og de virker interesserede i den pædagogiske opgave og interagerer positivt med børnene. Indsatsen på området kan vedligeholdes.

**2. Inklusion og fællesskab**

**— børne- og ungefællesskaber til alle**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne:

1. Er der adgang til forskellige legemuligheder fx rolleleg, regelleg, konstruktionsleg og fysisk udfordrende leg?

2. Hjælper det pædagogiske personale de børn, der sidder passivt, går formålsløst rundt og/eller forstyrrer legen for andre med at blive involveret i leg eller konstruktiv aktivitet? Er der balance mellem voksen- og børneinitierede aktiviteter?

3. Hjælper det pædagogiske personale børnene med at løse konflikter, hvis de ikke selv kan, ved at tale om, hvad der skete?

4. Sørger det pædagogiske personale for at børnene inddrages i dagligdagens opgaver og rutiner?

5. Bærer samværet mellem børnene præg af, at alle børn er med i børnefællesskaber med positive barn-barn relationer?

**Status**

Ny indsats:

Tilpas indsats:

Vedligeholdt indsats: Den pædagogiske praksis vedr. dette punkt kan vedligeholdes. Tilsynet observerer positive børnefællesskaber og lege på tværs af børnegrupperne. Der observeres ikke triste børn eller børn der virker isolerede fra fællesskaberne.

**3. Sprogindsatsen**

**— muligheder gennem sprog**

Observationsguide (Observationsguidens spørgsmål er omdrejningspunkt for tilsynets alm tilsyn.)

Den tilsynsførende anvender følgende spørgsmål i observationerne

1. Understøtter det fysiske læringsrum børnenes sproglige udvikling (plakater, billeder, dekorationer, dokumentation mv.)? Er der materialer (fx bøger, spil og klæd-ud-tøj) tilgængelige for børnene, og inviterer ruminddeling og indretning til forskellige lege og aktiviteter, herunder sproglig interaktion mellem børnene (fx læsekrog, malerværksted, rytmikrum)?

2. Er der gode betingelser for kommunikation i form af en god fordeling af voksne og børn, opdeling i mindre børnegrupper og et lavt støjniveau?

3. Arbejdes der systematisk med sprogunderstøttende strategier, og finder der samtaler sted mellem børn og voksne, hvor den voksne bevidst ”udvider” og ”strækker” børnenes sprog?

4. Tilpasser de voksne deres sprogbrug til det enkelte barn med fokus på nærmeste udviklingszone?

5. Lægges der vægt på i den daglige praksis, at der leges med sprog gennem fx rim, remser, sprogleg/sprogfjolleri, sang/sanglege eller læsning?

**Status**

Ny indsats:

Tilpas indsats:

Vedligeholdt indsats: Dagens tilsyn forgår udendørs, og derfor ses ikke deciderede fokuserede indsatser på dette område (læsning, spil, sangleg mm.) Status uddybes derfor ud fra observationerne der er lavet udendørs, og tager udgangspunkt i lege og samtaler.

 Personalet virker opmærksomme på de henvendelser de får fra børnene. De reagerer med anerkendelse, positive tilkendegivelser eller guider og hjælper de børn der har behov. Børnenes sprog udvides og deres fortællinger valideres af de voksne. Personalet opleves som opmærksomme, åbne og interesserer sig for det børnene vil fortælle. Både med ord og med deres krop (når vi taler om de mindste vuggestuebørn). Indsatsen under punktet kan vedligeholdes.

**Andet:** Når ibrugtagningstilladelsen er givet, vil tilsynet komme ud og lave en sikkerheds gennemgang af de nye lokaler.

**Samlet vurdering og opfølgning:** Der gives tre vedligeholdt indsatser ud fra dagens tilsyn.

Det vurderes at personalet i Kirsebærgården arbejdet fokuseret og struktureret med den pædagogiske opgave. Der observeres personale der har en anerkendende tilgang til børnene og der ses et miljø med positive børnefællesskaber.